[{"text_idx": "#000003", "text": "Loitsu 20. juubelit ta\u0308histatakse kontserdiga"}, {"text_idx": "#000004", "text": "Reedel astub ansambel Loits u\u0308les klubis Tapper, et ta\u0308histada suurejooneliselt oma 20. juubelit."}, {"text_idx": "#000005", "text": "Juubeli puhul ilmub samal pa\u0308eval ka tribuutkogumik, millelt leiab 17 erinevat to\u0308o\u0308tlust Loitsu lugudest tuntud ja va\u0308hemtuntud artistidelt."}, {"text_idx": "#000006", "text": "Reedel teeb Loits klubis Tapper su\u0308gava kummarduse ko\u0303igi oma kamraadide ees ja astub pa\u0308rast viis aastat kestnud lavapausi taas vanas heas kooseisus u\u0308les. Ma\u0308ngitakse kamraadide poolt ku\u0308sitluse teel kokkupandud kava ehk siis parimaid kolmelt esimeselt ta\u0308ispikalt albumilt."}, {"text_idx": "#000007", "text": "Juubeli avaku\u0308laline on Loitsu duubeltribuutplaadile oma panuse andnud vanakooli death-metal ba\u0308nd Deceitome. Neile ja\u0308rgneb o\u0303htu ko\u0303ige deemonlikum elajas, bestial black-metal leegion Su\u0308ngehel ja pa\u0308rast Loitsu lammutab majas neli Vo\u0303rumaa metsade su\u0308gavusest pa\u0308rit thrash-metalisti, koondnimega Tankist."}, {"text_idx": "#000008", "text": "Mehhiko plaadifirma Azermedoth Record on vo\u0303tnud no\u0303uks Loitsu 20. juubelisu\u0308nnipa\u0308eva puhul va\u0308lja anda grenaderide laenlugudest koosneva duubelalbumi. Eesti versioon sellest plaadist na\u0308eb ilmavalgust Loitsu oma plaadifirma Flak'n'Roll Recordsi alt sellel reedel ehk ta\u0308pselt juubelikontserdi ajaks."}, {"text_idx": "#000009", "text": "21 aastat tegutsenud Loits annab oma viimase kontserdi"}, {"text_idx": "#000010", "text": "Are alpakafarmis su\u0308ndis ta\u0308navu u\u0308heksa alpaka- ja u\u0308ks laamabeebi"}, {"text_idx": "#000013", "text": "Tartu U\u0308likoolis on va\u0308lja arendatud u\u0308mbrust kaardistav to\u0303ukeratas"}, {"text_idx": "#000014", "text": "Estonialt pa\u0308a\u0308senud Timmo Vo\u0303o\u0303sa: septembris tuleb see ko\u0303ik ikka meelde"}, {"text_idx": "#000019", "text": "Telema\u0308ng \"Ainulaadne aastaka\u0308ik\" ootab uute osade salvestustele publikut"}, {"text_idx": "#000020", "text": "Urmo Aava: tunnen oma vendade ees su\u0308u\u0308d"}, {"text_idx": "#000031", "text": "Galerii: festival Valgus Ko\u0303nnib jo\u0303udis vanalinna"}, {"text_idx": "#000032", "text": "Maria Kallastu uuest singlist: ma pole sellist ku\u0308lge endast varem na\u0308idanud"}, {"text_idx": "#000033", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000035", "text": "Maian: muusika on minu jaoks pigem hobi"}, {"text_idx": "#000039", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]